CELEX: 32010D0754
Language: mt
Date: 2010-11-30 00:00:00
Title: 2010/754/CFSP: Deċiżjoni tal-Kumitat Politiku u ta' Sigurta' EUPM/1/2010 tat- 30 ta' Novembru 2010 dwar l-estensjoni tal-mandat tal-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina

7.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 320/9
            
         DEĊIŻJONI TAL-KUMITAT POLITIKU U TA' SIGURTA' EUPM/1/2010
   tat-30 ta' Novembru 2010
   dwar l-estensjoni tal-mandat tal-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina
   (2010/754/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2009/906/PESK tat-8 ta' Diċembru 2009 dwar il-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina (BiH) (1), u b’mod partikolari l-Artikolu 10(1) tagħha,
   Billi:
   
               (1)
            
            
               Skont l-Artikolu 10(1) tad-Deċiżjoni 2009/906/PESK, il-Kumitat Politiku u ta' Sigurtà (KPS) huwa awtorizzat, skont it-tielet paragrafu tal-Artikolu 38 tat-Trattat, jieħu d-deċiżjonijiet rilevanti għall-finijiet tal-kontroll politiku u t-tmexxija strateġika tal-(EUPM BiH), inkluża, b’mod partikolari, d-deċiżjoni li jinħatar Kap tal-Missjoni.
            
         
               (2)
            
            
               Fil-15 ta' Diċembru 2009, fuq proposta tas-Segretarju Ġenerali/Rappreżentant Għoli, il-KPS, bid-Deċiżjoni tiegħu EUPM/1/2009 (2), estenda l-mandat tas-Sur Stefan FELLER bħala Kap tal-Missjoni tal-EUPM BiH sal-31 ta' Diċembru 2010.
            
         
               (3)
            
            
               Fil-15 ta' Novembru 2010, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà ppropona lill-KPS biex jestendi l-mandat tas-Sur Stefan FELLER bħala Kap tal-Missjoni tal-EUPM BiH għal sena oħra, sal-31 ta' Diċembru 2011,
            
         ADOTTA DIN ID-DEĊIŻJONI:
   Artikolu 1
   Il-mandat tas-Sur Stefan FELLER bħala l-Kap tal-Missjoni tal-Pulizija tal-Unjoni Ewropea fil-Bosnja-Ħerzegovina huwa b’dan estiż sal-31 ta' Diċembru 2011.
   Artikolu 2
   Din id-deċiżjoni għandha tidħol fis-seħħ fid-data tal-adozzjoni tagħha.
   Għandha tapplika sal-31 ta' Diċembru 2011.
   
      Magħmul fi Brussell, it-30 ta’ Novembru 2010.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 322, 9.12.2009, p. 22.
   
      (2)  ĠU L 330, 16.12.2009, p. 79.